CELEX: 22012D0113
Language: mt
Date: 2012-06-15 00:00:00
Title: Deċiżjoni tal-Kumitat Konġunt taż-ŻEE Nru 113/2012 tal- 15 ta’ Ġunju 2012 li temenda l-Anness XIII (Trasport) tal-Ftehim ŻEE

4.10.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 270/37
               
            DEĊIŻJONI TAL-KUMITAT KONĠUNT TAŻ-ŻEE
      Nru 113/2012
      tal-15 ta’ Ġunju 2012
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII ta’ mal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 95/2012 tat-30 ta’ April 2012 (1).
               
            
                  (2)
               
               
                  Id-Deċiżjoni tal-Kummissjoni 2011/385/UE tat-28 ta’ Ġunju 2011 dwar ir-rikonoxximent tal-Ekwador skont id-Direttiva 2008/106/KE tal-Parlament Ewropew u tal-Kunsill fir-rigward tas-sistemi għat-taħriġ u ċ-ċertifikazzjoni tal-baħħara (2), għandha tiġi inkorporata fil-Ftehim.
               
            
                  (3)
               
               
                  Id-Deċiżjoni ta’ Implimentazzjoni tal-Kummissjoni 2011/517/UE tal-25 ta’ Awwissu 2011 dwar ir-rikonoxximent tal-Azerbajġan skont id-Direttiva 2008/106/KE tal-Parlament Ewropew u tal-Kunsill f’dak li għandu x’jaqsam mas-sistemi għat-taħriġ u ċ-ċertifikazzjoni tal-baħħara (3), għandha tiġi inkorporata fil-Ftehim.
               
            
                  (4)
               
               
                  Id-Deċiżjoni ta’ Implimentazzjoni tal-Kummissjoni 2011/520/UE tal-31 ta’ Awwissu 2011 dwar ir-rikonoxximent tal-Marokk skont id-Direttiva 2008/106/KE tal-Parlament Ewropew u tal-Kunsill f’dak li għandu x’jaqsam mas-sistemi għat-taħriġ u ċ-ċertifikazzjoni tal-baħħara (4), għandha tiġi inkorporata fil-Ftehim.
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 56jh (id-Deċiżjoni tal-Kummissjoni 2011/259/UE) tal-Anness XIII ta’ mal-Ftehim:
      
                  “56ji.
               
               
                  
                     32011 D 0385: Id-Deċiżjoni tal-Kummissjoni 2011/385/UE tat-28 ta’ Ġunju 2011 dwar ir-rikonoxximent tal-Ekwador skont id-Direttiva 2008/106/KE tal-Parlament Ewropew u tal-Kunsill fir-rigward tas-sistemi għat-taħriġ u ċ-ċertifikazzjoni tal-baħħara (ĠU L 170, 30.6.2011, p. 38).
               
            
                  56jj.
               
               
                  
                     32011 D 0517: d-Deċiżjoni ta’ Implimentazzjoni tal-Kummissjoni 2011/517/UE tal-25 ta’ Awwissu 2011 dwar ir-rikonoxximent tal-Azerbajġan skont id-Direttiva 2008/106/KE tal-Parlament Ewropew u tal-Kunsill f’dak li għandu x’jaqsam mas-sistemi għat-taħriġ u ċ-ċertifikazzjoni tal-baħħara (ĠU L 220, 26.8.2011, p. 22).
               
            
                  56jk.
               
               
                  
                     32011 D 0520: Id-Deċiżjoni ta’ Implimentazzjoni tal-Kummissjoni 2011/520/UE tal-31 ta’ Awwissu 2011 dwar ir-rikonoxximent tal-Marokk skont id-Direttiva 2008/106/KE tal-Parlament Ewropew u tal-Kunsill f’dak li għandu x’jaqsam mas-sistemi għat-taħriġ u ċ-ċertifikazzjoni tal-baħħara (ĠU L 226, 1.9.2011, p. 10).”
               
            Artikolu 2
      It-testi tad-Deċiżjoni 2011/385/UE, tad-Deċiżjonijiet ta’ Implimentazzjoni 2011/517/UE u 2011/520/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-16 ta’ Ġunju 2012, kemm-il darba n-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE ta’ miegħu.
      
         Magħmul fi Brussell, il-15 ta’ Ġunju 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 248, 13.9.2012, p. 33.
      
         (2)  ĠU L 170, 30.6.2011, p. 38.
      
         (3)  ĠU L 220, 26.8.2011, p. 22.
      
         (4)  ĠU L 226, 1.9.2011, p. 10.
      
         (*)  MA huma indikati l-ebda rekwiżiti kostituzzjonali.